b'\n_START_ARTICLE_\nLSD\n_START_SECTION_\nZgodovina\n_START_PARAGRAPH_\nLSD je prvi\xc4\x8d sintetiziral \xc5\xa1vicarski kemik Albert Hofmann 7. aprila 1938 v okviru raziskovalnega programa iskanja terapevtsko uporabnih ergotnih alkaloidnih derivatov v Laboratorijih Sandoz v Baslu. Psihedeli\xc4\x8dne lastnosti snovi so ostale nepoznane \xc5\xa1e 5 let, dokler je ni Hofmann zaradi \xc2\xbbnenavadne slutnje\xc2\xab\xc2\xa0znova za\xc4\x8del raziskovati. Do odkritja psihoaktivnih vplivov spojine je pri\xc5\xa1lo, ko se mu je skozi ko\xc5\xbeo drobna koli\xc4\x8dina snovi 16. aprila naklju\xc4\x8dno absorbirala, kar ga je navedlo, da je na sebi 19. aprila, na t. i. dan kolesa testiral \xc5\xa1e ve\xc4\x8djo koli\xc4\x8dino (250\xc2\xa0\xc2\xb5g)._NEWLINE_Do leta 1966 so Laboratoriji Sandoz znanstvenikom nudili LSD in psilocibin zastonj pod trgovskim imenom \xc2\xbbDelysid\xc2\xab. Uporaba spojin v psihiatriji za bolj\xc5\xa1i vpogled v shizofreni\xc4\x8dno do\xc5\xbeivljanje je bila \xc5\xa1iroko sprejeta praksa. Izvedeni so bili \xc5\xa1tevilni in na splo\xc5\xa1no zelo uspe\xc5\xa1ni klini\xc4\x8dni preizkusi mogo\xc4\x8de uporabe LSD v psihedeli\xc4\x8dni psihoterapiji.\n_START_SECTION_\nKemija\n_START_PARAGRAPH_\nLSD je derivat ergolina. Navadno ga proizvajajo v reakciji dietilamina z aktivirano obliko lizergi\xc4\x8dne kisline. Aktivatorji so fosforilklorid in peptidni sklopitveni reagenti. Lizergi\xc4\x8dna kislina nastane z alkalno hidrolizo lizergamidov, kot sta derivat r\xc5\xbeenega ro\xc5\xbei\xc4\x8dka ergotamin ali ergin, ki ga najdemo v semenih vinikovke Argyrea nervosa in okrasnega slaka Ipomoea tricolor. LSD je kiralna spojina z dvema stereocentroma na ogljikovih atomih C-5 in C-8, kar teoreti\xc4\x8dno omogo\xc4\x8da \xc5\xa1tiri razli\xc4\x8dne opti\xc4\x8dne izomere LSD. LSD, imenovan tudi (+)-D-LSD, ima absolutno konfiguracijo (5R,8R). C-5-izomeri lizergamidov v naravi ne obstajajo in tudi ne nastanejo pri sintezi iz D-lizergi\xc4\x8dne kisline. Vendar pa se LSD in izo-LSD, oba C-8-izomera, v prisotnosti baz medsebojno hitro pretvarjata. Nepsihoaktivni izo-LSD, ki nastane med sintezo, se lahko odstrani s kromatografijo in izomerizira v LSD.\n_START_SECTION_\nU\xc4\x8dinki\n_START_PARAGRAPH_\nHalucinogena droga LSD se u\xc5\xbeiva oralno na razli\xc4\x8dne na\xc4\x8dine: prek pivnikov z razli\xc4\x8dnimi grafi\xc4\x8dnimi motivi, prepojenimi sladkornimi kockami itd._NEWLINE_Ena glavnih zna\xc4\x8dilnosti LSD-ja je mo\xc4\x8dno u\xc4\x8dinkovanje v izredno majhnih odmerkih. U\xc4\x8dinkovati za\xc4\x8dne pol ure po zau\xc5\xbeitju, u\xc4\x8dinki trajajo osem do dvanajst ur.\n_START_SECTION_\nNa telesni ravni\n_START_PARAGRAPH_\nLSD ne povzro\xc4\x8da fizi\xc4\x8dne odvisnosti. Zaradi posami\xc4\x8dnih primerov uporabe ni dokazov o fizi\xc4\x8dnih po\xc5\xa1kodbah, na psiholo\xc5\xa1kem podro\xc4\x8dju pa je velika verjetnost stranskih u\xc4\x8dinkov.'